আব্দুরাউফ বুরিয়েভ
আব্দুরাউফ আনভার অগলি বুরিয়েভ (উজবেক: Abdurauf Buriev; জন্ম: ২০ জুলাই ২০০২; আব্দুরাউফ বুরিয়েভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব অলিম্পিক তাশখন্দ এবং উজবেকিস্তান জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন। ২০১৮ সালে, বুরিয়েভ উজবেকিস্তান অনূর্ধ্ব-১৭ দলের হয়ে উজবেকিস্তানের বয়সভিত্তিক পর্যায়ে অভিষেক করেছেন।